CELEX: 31988D0246
Language: el
Date: 1988-03-22 00:00:00
Title: 88/246/ΕΟΚ: Απόφαση της Επιτροπής της 22ας Μαρτίου 1988 που εξουσιοδοτεί τη Γαλλική Δημοκρατία να επιτρέψει προσωρινά την εμπορία σπόρων σκληρού σίτου που δεν πληρούν τις απαιτήσεις της οδηγίας 66/402/ΕΟΚ του Συμβουλίου

Avis juridique important

|

31988D0246

88/246/ΕΟΚ: Απόφαση της Επιτροπής της 22ας Μαρτίου 1988 που εξουσιοδοτεί τη Γαλλική Δημοκρατία να επιτρέψει προσωρινά την εμπορία σπόρων σκληρού σίτου που δεν πληρούν τις απαιτήσεις της οδηγίας 66/402/ΕΟΚ του Συμβουλίου  

Επίσημη Εφημερίδα αριθ. L 106 της 27/04/1988 σ. 0035 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Μαρτίου 1988  που εξουσιοδοτεί τη Γαλλική Δημοκρατία να επιτρέψει προσωρινά την εμπορία σπόρων σκληρού σίτου που δεν πληρούν τις απαιτήσεις της οδηγίας 66/402/ΕΟΚ του Συμβουλίου  (88/246/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 87/120/ΕΟΚ της Επιτροπής (2), και ιδίως το άρθρο 17,  το αίτημα που υπέβαλε η Γαλλική Δημοκρατία,  Εκτιμώντας:  ότι το 1987 στη Γαλλία ήταν ανεπαρκής η παραγωγή σπόρων ποικιλιών σκληρού σίτου που να πληρούν τις απαιτήσεις της οδηγίας 66/402/ΕΟΚ και συνεπώς δεν επαρκεί για να καλυφθούν οι ανάγκες της χώρας·  ότι δεν είναι δυνατόν να καλυφθεί αυτή η ζήτηση ικανοποιητικά με σπόρους από άλλα κράτη μέλη ή από τρίτες χώρες, οι οποίοι να πληρούν όλες τις απαιτήσεις που ορίζονται από την εν λόγω οδηγία ·  ότι πρέπει, συνεπώς, να εξουσιοδοτηθεί η Γαλλική Δημοκρατία να επιτρέψει, για περίοδο που εκπνέει στις 30 Απριλίου 1988 την εμπορία σπόρων του προαναφερόμενου είδους που θα υπόκεινται σε λιγότερο αυστηρές απαιτήσεις·  ότι, επιπλέον, άλλα κράτη μέλη τα οποία είναι σε θέση να προμηθεύσουν τη Γαλλία με αυτού του είδους σπόρους που δεν πληρούν τις απαιτήσεις της οδηγίας πρέπι να εξουσιοδοτηθούν να επιτρέψουν την εμπορία των σπόρων τούτων υπό τον όρο ότι προορίζονται για τη Γαλλία·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εξουσιοδοτείται η Γαλλική Δημοκρατία να επιτρέψει στην επικράτειά της, για περίοδο που εκπνέει στις 30 Απριλίου 1988, την εμπορία 5 000 τόνων κατ' ανώτατο όριο σπόρων σκληρού σίτου ( Triticum durum desf.) της κατηγορίας «πιστοποιημένοι σπόροι» που δεν πληρούν τις απαιτήσεις που ορίζονται στο παράρτημα ΙΙ της οδηγίας 66/402/ΕΟΚ όσον αφορά την ελάχιστη βλαστική ικανότητα, υπό των όρο ότι πληρούνται οι ακόλουθες προϋποθέσεις:  α) η βλαστική ικανότητα ανέρχεται σε ποσοστό τουλάχιστον 80 % της βλαστικής ικανότητας των αγνών σπόρων·  β) η επίσημη σήμανση φέρει τις ακόλουθες ενδείξεις:  - «ελάχιστη βλαστική ικανότητα 80 %»,  - «προορίζεται αποκλειστικά για τη Γαλλία».  Άρθρο 2  Τα υπόλοιπα κράτη μέλη εξουσιοδοτούνται να επιτρέψουν στην επικράτειά τους, σύμφωνα με τους όρους που ορίζονται στο άρθρο 1, την εμπορία ποσότητας 5 000 τόνων κατ' ανώτατο όριο σπόρων σκληρού σίτου υπό τον όρο ότι προορίζονται αποκλειστικά για τη Γαλλία. Η επίσημη σήμανση πρέπει να φέρει τις ενδείξεις που αναφέρονται στο άρθρο 1 στοιχείο β).  Άρθρο 3  Τα κράτη μέλη κοινοποιούν στην Επιτροπή, πριν από τις 30 Ιουνίου 1988, τις ποσότητες σπόρων που διατέθηκαν στην επικράτειά τους σύμφωνα με την παρούσα απόφαση.  Η Επιτροπή ενημερώνει τα κράτη μέλη σχετικά.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 22 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 125 της 11. 7. 1966, σ. 2309/66.  (2) ΕΕ αριθ. L 49 της 18. 2. 1987, σ. 39.